- Hindi News
- National
- जीरकपुर के गोदाम एरिया में बिल्डिंग गिरने के बाद अब होगी पुरानी इमारतों की जांच
जीरकपुर के गोदाम एरिया में बिल्डिंग गिरने के बाद अब होगी पुरानी इमारतों की जांच
जीरकपुरके गोडाउन एरिया में दो मंजिला बिल्डिंग के अचानक गिरने के बाद से एमसी में अधिकारी शहर की पुरानी बिल्डिंगों की जांच करने की योजना बना रहे हैं, क्योंकि शहर में कई पुरानी बिल्डिंगें हैं। खासकर गोडाउन एरिया में। समय रहते यह काम हो गया तो उन बिल्डिंगों में रहने वाले लोगों को आगाह किया जा सके, ताकि कोई बिल्डिंग गिरने से किसी की जान जा सके। पुरानी बिल्डिंगों के साथ उन नई बिल्डिंगों, मकानों के निर्माण को लेकर भी सख्ती बरती जाएगी।
पैसाबनाने के लिए हल्का मैटीरियल करते हैं इस्तेमाल: जीरकपुरमें गोडाउन एरिया में तो कई दशक पुरानी बिल्डिंगें हैं पर इसके साथ यहां दो दशक से कन्स्ट्रक्शन बड़े पैमाने पर हुआ है। इस तेजी में कई ठेकेदारों, प्रॉपर्टी डीलरों औैर बिल्डरों ने पैसा कमाने के लालच में निमार्ण सामग्री के पैरामीटर को भी नजरअंदाज किया है। कई जगहों पर ऐसी बातें सामने आई हैं। कहीं सीलिंग गिर जाती है तो कहीं दीवारों में दरारें रही हैं। अब गोडाउन एरिया में 2007 में बनी बिल्डिंग के गिरने से एमसी के अधिकारियों का ध्यान इस ओर गया। अब तक इस बारे में सोचा भी नहीं गया था।
फायरसेफ्टी नॉर्म्स भी देख जाएंगे: जबभी आगजनी होती है तो ऐसे में बिल्डिंग को काफी नुकसान पहुंचता है। चंडीगढ़ में रीजनल कम्प्यूटर सेंटर की बिल्डिंग में आगजनी के बाद जो हादसा हुआ, उसको ध्यान में रखकर जीरकपुर में भी ऐसे हादसे रोकने के लिए काम होने चाहिए। एमसी शहर की सभी ऊंची बिल्डिंगों में फायर सेफ्टी इक्वीपमेंट चेक करेगी। आग लगने के बाद से कई बिल्डिंगें गिर जाती हैं। गर्मी से बिल्डिंग में लगा सरिया लचीला हो जाता है। इससे बिल्डिंग गिर जाती है। शहर की कई बिल्डिंगों में फायर सेफ्टी उपकरण काम करने की हालत मे नहीं है। ऊंची बिल्डिंग में इस तरह की सुरक्षा के लिए अच्छे बंदोबस्त होने चाहिए।
पुरानीबिल्डिंग्स की होगी जांच: नगरपरिषद के एमई विनय महाजन का कहना है कि शहर की सभी पुरानी बिल्डिंगों की जांच होगी। इसके साथ ही नई बिल्डिंगों की कंस्ट्रक्शन पर भी नजर रहेगी। समय रहते किसी बिल्डिंग के बारे में जानकारी मिल जाए तो अगर बिल्डिंग गिर गई तो लोगों की जान तो बचाई जा सकती है। इसके साथ ही जो भी कंस्ट्रक्शन से जुड़े हैं, उनको बिल्डिंग की सुरक्षा के पूरे पैरामीटर अपनाने चाहिए।
गोडाउन एरिया में करीब 5 हजार स्क्वेयर फीट की बिल्डिंग 15 मिनट में बिखर गई थी। इतनी बड़ी बिल्डिंग टूटकर बिखर गई। एमसी के एमई विनय महाजन, एटीपी राजेश जिंदल ने मौके का दौरा किया। गिरने से पहले करीब 20 मिनट पहले दीवारों में दरार आने से आवाजें आने लगी। इस कारण अंदर काम कर रहे लोग बाहर गए। अगर अंदर होते तो इनको निकालना मुश्किल हो जाता, क्यों कि एमसी के पास ऐसी व्यवस्था नहीं है कि बिल्डिंग में दबे लोगों को जल्दी निकाल पाती।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva